pythainlp/thaigov-v2-corpus-22032023 huggingface dataset:
วันอาทิตย์ที่ 6 พฤศจิกายน 2565
รองโฆษกรัฐบาลลุยลงพื้นที่ให้กำลังใจนักศึกษาอาชีวะในโครงการ Fix It Center ช่วยเหลือประชาชน ซ่อมแซมของใช้ ประหยัดค่าใช้จ่าย
รองโฆษกรัฐบาลลุยลงพื้นที่ให้กำลังใจนักศึกษาอาชีวะในโครงการ Fix It Center ช่วยเหลือประชาชน ซ่อมแซมของใช้ ประหยัดค่าใช้จ่าย ลั่นรัฐบาล "พล.อ.ประยุทธ์" ดูแลใกล้ชิดลงลึกถึงรายละเอียด แก้ปัญหาปากท้องถึงชุมชน
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (6 พฤศจิกายน2565)ได้ลงพื้นที่ให้กำลังใจน้องๆนักศึกษาจากวิทยาลัยเทคนิคมีนบุรีและวิทยาลัยสารพัดช่างธนบุรี ที่เข้าร่วมเป็นจิตอาสาในโครงการหลักสูตรเพื่อชุมชน (Fix It Center) ที่มาให้บริการพี่น้องประชาชนในพื้นที่ชุมชนสินทวี เขตจอมทอง กรุงเทพฯ ซึ่งเป็นโครงการดีๆที่รัฐบาลโดยกระทรวงศึกษาธิการ ได้ดำเนินการมาอย่างต่อเนื่องในหลายพื้นที่ทั่วประเทศ เพื่อดูแลพี่น้องประชาชน ในการบรรเทาความเดือดร้อน เพราะผลกระทบค่าครองชีพที่สูงขึ้น จากการฟื้นตัวของเศรษฐกิจในปัจจุบัน ในขณะเดียวกันก็เป็นการส่งเสริมให้นักศึกษาที่เข้ามามีส่วนร่วมจากทั่วประเทศ ได้มีประสบการณ์จากการฝึกปฏิบัติจริง เพิ่มทักษะและความเชี่ยวชาญให้สูงขึ้น สร้างแรงจูงใจในการประกอบอาชีพในอนาคตและหัวใจในการให้บริการประชาชน
น.ส.ทิพานัน กล่าวว่า โครงการดังกล่าวเป็นการนำนโยบายของพล.อ.ประยุทธ์ จันทร์โอชานายกรัฐมนตรี ไปดำเนินการสานต่อโดย นางสาวตรีนุช เทียนทอง รัฐมนตรีว่าการกระทรวงศึกษาธิการ ซึ่งได้มีนโยบายช่วยประชาชนถึงในชุมชน ไปตั้งเปิดจุดบริการซ่อมแซมเครื่องใช้ไฟฟ้า อุปกรณ์เครื่องใช้ต่างๆภายในบ้าน มุ้งลวด ซ่อมรถจักรยานยนต์ เปลี่ยนถ่ายน้ำมันเครื่อง พร้อมให้บริการตัดผมฟรี นอกจากนี้ยังมีบริการฝึกอาชีพเพื่อเป็นทางเลือกในการต่อยอดสร้างรายได้เสริม หรือสามารถเป็นอาชีพหลักให้กับพี่น้องประชาชาชนได้อีกด้วย โดยงานวันนี้มีผู้สนใจเข้าร่วมโครงการกว่า 120 คน ซึ่งล้วนมีความพอใจและประทับใจต่อการให้บริการในโครงการของรัฐบาล และมีเสียงเรียกร้องให้จัดโครงการต่อไป
“รัฐบาลภายใต้การนำของ พล.อ.ประยุทธ์ จันทร์โอชา ติดตามดูแลพี่น้องประชาชนอย่างใกล้ชิด และลงลึกถึงรายละเอียดเล็กๆน้อยๆ เพื่อให้ความเป็นอยู่ดีขึ้น ขับเคลื่อนเศรษฐกิจและดูแลสังคมลงลึกในระดับชุมชน เพื่อให้พี่น้องประชาชนสามารถประหยัดค่าใช้จ่ายในการดำเนินชีวิตประจำวันได้ ควบคู่ไปกับภาพใหญ่ในการขับเคลื่อนมาตรการต่างๆเพื่อแก้ไขปัญหาปากท้องให้กับประชาชน เช่น มหกรรมรวมใจแก้หนี้สัญจร ที่กระจายไปทั่วประเทศ เพื่อให้ความช่วยเหลือเรื่องปัญหาหนี้สิน รัฐบาลดูแลประชาชนในทุกมิติ ” น.ส.ทิพานัน กล่าว
วันอังคารที่ 18 ตุลาคม 2565
กรมเจ้าท่า ช่วยประชาชนผู้ประสบอุทกภัยในจังหวัดสตูล ร่วมกับกรมทางหลวงชนบท
...
“กรมเจ้าท่า” รุดช่วยประชาชนผู้ประสบอุทกภัยในจังหวัดสตูล ร่วมกับกรมทางหลวงชนบท
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า วันนี้ (18 ตุลาคม 2565) ตนได้สั่งการให้สำนักงานสาขาสตูล เร่งนำกำลังเจ้าหน้าที่พร้อมด้วยเรือ ตลอดจนอุปกรณ์ที่จำเป็นรุดช่วยเหลือประชาชน กรณีเกิดอุทกภัยน้ำท่วมฉับพลันน้ำป่าไหลหลาก บริเวณพื้นที่ ต.ปาล์มพัฒนา อ.มะนัง จ.สตูล โดยปริมาณฝนตกหนักสะสมมาตั้งแต่วันที่ 16 ตุลาคม 2565 ที่ผ่านมา จึงเกิดน้ำท่วมและล้นตลิ่งคลองลำโลน คลองมะนัง คลองการะเกด ทำให้ประชาชนได้รับความเดือดร้อน และเสียหายชุมชนริมน้ำ ริมคลอง และสวนไร่น้ำท่วม การเดินทางได้รับความลำบาก
โดยนายหิรัญวัตติ์ สืบกระพันธ์ ผู้อำนวยการสำนักงานสาขาสตูล พร้อมเจ้าหน้าที่ นำรถตรวจการณ์ 2 คัน และอุปกรณ์เรือเล็กของเจ็ทสกี และเชือก เสื้อชูชีพ พร้อมน้ำดื่มจำนวน 50 โหล เข้าทำการช่วยเหลือเบื้องต้น และประสานงานกับสำนักพัฒนาบำรุงร่องน้ำที่ 4 สงขลา นำเรือพระทานราชทาน กรมเจ้าท่า จำนวน 2 ลำ มาส่งมอบช่วยเหลือในวันนี้ช่วงเวลา 15.00 น
ทั้งนี้ ตรวจสอบระดับน้ำในคลอง และไม่พบสิ่งกีดขวางทางน้ำแต่อย่างใด พร้อมได้มอบน้ำดื่มแก่ประชาชนผู้เดือนร้อน จำนวน 16 โหล และประสานงานทางหลวงชนบทสตูล และจังหวัดสตูล ในการบูรณาการช่วยเหลือผู้ประสบภัยน้ำท่วมจังหวัดสตูลด้วยแล้ว
สำหรับการช่วยเหลือประชาชนที่ประสบอุทกภัยเป็นนโยบายของรัฐมนตรีว่าการกระทรวงคมนาคม นายศักดิ์สยาม ชิดขอบ และรัฐมนตรีช่วยว่าการกระทรวงคมนาคม นายอธิรัฐ รัตนเศรษฐ ในการบูรณาการทรัพยากรของกระทรวงคมนาคมให้ได้รับความช่วยเหลือและบรรเทาความเดือดร้อนของประชาชน
วันอังคารที่ 1 พฤศจิกายน 2565
ผลการดำเนินมาตรการรักษาระดับการบริโภคภายในประเทศ ปี 2565 ระยะที่ 2 ณ วันสิ้นสุดโครงการ
ผลการดำเนินมาตรการรักษาระดับการบริโภคภายในประเทศปี 2565 ระยะที่ 2 ณ วันจันทร์ที่ 31 ตุลาคม 2565 ซึ่งเป็นวันสิ้นสุดโครงการ จำนวน 38.27 ล้านคน และมียอดใช้จ่ายสะสมรวมทั้งสิ้น 42,638.7 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยถึงผลการดำเนินมาตรการรักษาระดับการบริโภคภายในประเทศปี 2565 ระยะที่ 2 ณ วันจันทร์ที่ 31 ตุลาคม 2565 ซึ่งเป็นวันสิ้นสุดโครงการ ทั้งนี้ มาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 มีผู้ใช้สิทธิรวมทุกโครงการสะสมตั้งแต่วันพฤหัสบดีที่ 1 กันยายน 2565 จนถึงวันจันทร์ที่ 31 ตุลาคม 2565 จำนวน 38.27 ล้านคน และมียอดใช้จ่ายสะสมรวมทั้งสิ้น 42,638.7 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจำนวน 13.17 ล้านคน และมียอดใช้จ่ายสะสม 5,185.6 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจำนวน 1.08 ล้านคน และมียอดใช้จ่ายสะสม 394.5 ล้านบาท
3. โครงการคนละครึ่ง ระยะที่ 5 มีผู้ใช้สิทธิจำนวน 24.02 ล้านคน และมียอดใช้จ่ายรวม 37,058.6 ล้านบาท โดยแบ่งเป็นเงินที่ประชาชนจ่ายจำนวน 18,879.6 ล้านบาท และเงินที่รัฐร่วมจ่ายจำนวน 18,179.0 ล้านบาท ทั้งนี้ สำหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 15,442.0 ล้านบาท ร้านธงฟ้า 7,498.8 ล้านบาท ร้าน OTOP 1,788.5 ล้านบาท ร้านค้าทั่วไป 11,680.2 ล้านบาท ร้านบริการ 602.1 ล้านบาท และกิจการขนส่งสาธารณะ 47.0 ล้านบาท สำหรับผู้ประกอบการร้านค้ามีผู้ประกอบการร้านค้าเข้าร่วมโครงการคนละครึ่ง ระยะที่ 5 ทั้งสิ้นจำนวน 9.72 แสนราย โดยเป็นผู้ประกอบการรายใหม่จำนวน 2.33 หมื่นราย
โฆษกกระทรวงการคลังยังได้กล่าวเพิ่มเติมว่า มาตรการรักษาระดับการบริโภคภายในประเทศ ปี 2565 ระยะที่ 2 ได้รับความร่วมมือจากประชาชนและผู้ประกอบการร้านค้าเป็นอย่างดี โดยมีการประมาณการว่ายอดการใช้จ่ายตามมาตรการดังกล่าว จะช่วยให้ผลิตภัณฑ์มวลรวมในประเทศ (Gross Domestic Product: GDP) ทั้งปี 2565 เพิ่มขึ้นร้อยละ 0.12 ต่อปี และการบริโภคภาคเอกชนทั้งปี 2565 เพิ่มขึ้นร้อยละ 0.58 ต่อปี เมื่อเปรียบเทียบกับกรณีไม่มีการดำเนินโครงการทั้ง 3 โครงการ ซึ่งแสดงให้เห็นถึงความสำเร็จของมาตรการในการช่วยลดภาระค่าใช้จ่ายให้แก่ประชาชน เพิ่มรายได้ให้แก่ผู้ประกอบการร้านค้ารายย่อย รักษาระดับการบริโภคภายในประเทศ และสนับสนุนการขยายตัวของเศรษฐกิจไทยในระยะต่อไป
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทำการ 08.30 – 16.30 น.)
ไปรษณีย์อิเล็กทรอนิกส์ [emailprotected] , ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพฤหัสบดีที่ 3 พฤศจิกายน 2565
ก.อุตฯ รวมใจแพคถุงยังชีพสิ่งของอุปโภค บริโภค เพื่อนำไปช่วยเหลือผู้ประสบอุทกภัย
ก.อุตฯ รวมใจแพคถุงยังชีพสิ่งของอุปโภค บริโภค เพื่อนำไปช่วยเหลือผู้ประสบอุทกภัย
(วันนี้ 3 พฤศจิกายน 2565) ดร.ณัฐพล รังสิตพล ปลัดกระทรวงอุตสาหกรรม มอบหมายให้ นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม พร้อมด้วยข้าราชการ และเจ้าหน้าที่กระทรวงอุตสาหกรรม ร่วมกันแพคสิ่งของจัดเป็นถุงยังชีพ เพื่อเตรียมนำไปช่วยเหลือผู้ประสบภัยน้ำท่วมโดยเร่งด่วนต่อไป ณ ห้องนิทรรศการ ชั้น 1 อาคารกรมส่งเสริมอุตสาหกรรม
กระทรวงอุตสาหกรรม ได้จัดกิจกรรม “อุตสาหกรรมรวมใจ ช่วยพี่น้องชาวไทย” เชิญชวนผู้มีจิตศรัทธาทั้งจากโรงงานอุตสาหกรรม หน่ายงานภาครัฐและเอกชน ร่วมกันช่วยเหลือเยียวยา โดยการบริจาคสิ่งของเครื่องใช้อุปโภค-บริโภคที่จำเป็น จัดเป็นถุงยังชีพ เช่น ข้าวสาร อาหารแห้ง บะหมี่กึ่งสำเร็จรูป น้ำตาล น้ำปลา น้ำมัน ยากันยุง ปลากระป๋อง อาหารสำเร็จรูป กระดาษทิชชู น้ำดื่ม วัสดุและอุปกรณ์ทำความสะอาด และยารักษาโรค เป็นต้น เพื่อบรรเทาความเดือดร้อนให้กับประชาชนผู้ประสบอุทกภัยในพื้นที่ต่าง ๆ ต่อไป
วันพฤหัสบดีที่ 27 ตุลาคม 2565
ผู้ตรวจราชการฯ วีระกิตติ์ ร่วมหารือกับสมาคมผู้สื่อข่าวรถยนต์ฯ (สรยท.) พร้อมคณะ เตรียมมอบรางวัลประจำปี 2565
ผู้ตรวจราชการฯ วีระกิตติ์ ร่วมหารือกับสมาคมผู้สื่อข่าวรถยนต์ฯ (สรยท.) พร้อมคณะ เตรียมมอบรางวัลประจำปี 2565
(วันที่ 25 ตุลาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้ นายวีระกิตติ์ รันทกิจธนวิชร์ ผู้ตรวจราชการกระทรวงอุตสาหกรรม เป็นผู้แทนเข้าพบ นายวชิระ เรืองมาลัย นายกสมาคม ผู้สื่อข่าวรถยนต์และรถจักรยานยนต์ไทย (สรยท.) พร้อมคณะ เพื่อร่วมหารือและเรียนเชิญรัฐมนตรีว่าการกระทรวงอุตสาหกรรม มาเป็นประธานในงานพิธีมอบรางวัลรถยนต์ยอดเยี่ยม ประจำปี 2565 (THAILAND CAR OF THE YEAR 2022) และรางวัลรถจักรยานยนต์ยอดเยี่ยม ประจำปี 2565 (THAILAND MOTORCYCLE OF THE YEAR 2022) ซึ่งกำหนดจัดขึ้นในวันที่ 24 พฤศจิกายน 2565 ที่ The Halls ซอยวิภาวดีรังสิต 64 โดยแบ่งเป็นรางวัลประเภทต่าง ๆ รวมจำนวนกว่า 40 รางวัล ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรร
วันอังคารที่ 11 ตุลาคม 2565
ศธ. สั่งการ “อาชีวะ” ติดตั้ง "ประตู-หน้าต่างนิรภัยศูนย์เด็กเล็ก” ป้องกันเหตุร้ายที่อาจเกิดขึ้นในอนาคต
.....
จากเหตุการณ์รุนแรงที่เกิดขึ้นใน จ.หนองบัวลำภู รัฐบาลไม่ได้นิ่งนอนใจต่อความความปลอดภัยในสถานศึกษา ล่าสุด ก.ศึกษาธิการได้ให้สำนักงานคณะกรรมการการอาชีวศึกษา (สอศ.) “ติดตั้งระบบประตูป้องกันภัย” ให้ศูนย์พัฒนาเด็กเล็กและโรงเรียนสอนเด็กปฐมวัยในสังกัด สพฐ. และ ก.มหาดไทย
.
เบื้องต้นได้ประสานให้ “วิทยาลัยเทคนิคนครราชสีมา” เป็นจังหวัดต้นแบบนำร่องในการออกแบบทดลองระบบป้องกันภัยให้กับนักเรียนเด็กเล็ก โดยมุ่งหวังให้เป็น “ประตู-หน้าต่างนิรภัยศูนย์เด็กเล็กแบบครบวงจร” เพื่อนำไปใช้ทั่วประเทศ
.
ทั้งนี้ นายกฯ ได้เตรียมระดมมาตรการต่าง ๆ เพื่อออกแบบให้สถานศึกษามีความปลอดภัยทุกระดับ โดยเฉพาะกำลังพิจารณาแนวทางในการติดตั้งสัญญาณ SOS ขอความช่วยเหลือไปยังสถานีตำรวจในพื้นที่ ซึ่งจะสามารถเข้าช่วยเหลือได้ทันที
.
รวมถึงการอบรมซักซ้อม ”วิธีการเอาตัวรอด” จากการเผชิญเหตุร้าย เพื่อให้บุคลากรทางการศึกษา และนักเรียนมีทักษะสามารถปฏิบัติตามวิธีการที่ถูกต้อง ซึ่งจะช่วยลดการสูญเสียได้
.
อ่านเพิ่มเติม คลิกhttps://www.thaigov.go.th/news/contents/details/60258
#ไทยคู่ฟ้า#สื่อสารรัฐบาลไทย
-------------------
วันพุธที่ 14 กันยายน 2565
​Govt Spokesperson: Gen. Prayut will respect Constitutional Court’s verdict no matter what it will be
​Govt Spokesperson: Gen. Prayut will respect Constitutional Court’s verdict no matter what it will be
September 14, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the decision of the Constitutional Court today to convene on September 30, 2022 for the verdict on Minister of Defense Gen. Prayut Chan-o-Cha’s 8-year term limit as prime minister that, Gen. Prayut has reaffirmed his faith on the judicial system, and would respect the Court’s ruling no matter what it will be.
He also thanked the people for their moral support. As Minister of Defense, Gen. Prayut has sedulously performed duty to support the Government. Especially in the current situation where the people are badly impacted by flood and inundation, he has ordered the military and defense agencies to promptly deploy personnel to alleviate people’s plight in Bangkok and other areas throughout the country.
วันเสาร์ที่ 22 ตุลาคม 2565
“ดีอีเอส” ร่วมเปิดต้นแบบสถานีอัจฉริยะ 5G ในสถานีกลางกรุงเทพอภิวัฒน์
“ดีอีเอส” ร่วมเปิดต้นแบบสถานีอัจฉริยะ 5G ในสถานีกลางกรุงเทพอภิวัฒน์
21ตุลาคม2565ดร.สุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมร่วมพิธีเปิดต้นแบบสถานีอัจฉริยะ5G (5G Smart Station)แห่งแรกในไทยและอาเซียนโดยมีพล.อ.ประวิตรวงษ์สุวรรณรองนายกรัฐมนตรีเป็นเป็นประธานพิธีเปิดโครงการดงกล่าวซึ่งจัดโดยการรถไฟแห่งประเทศไทยร่วมกับกระทรวงดิจิทัลเพื่อเศรษฐกิจและสังคมและบมจ.ทรูคอร์ปอเรชั่นดึงเทคโนโลยี5Gยกระดับการให้บริการประชาชนณสถานีกลางกรุงเทพอภิวัฒน์(สถานีกลางบางซื่อ)
**************
วันพฤหัสบดีที่ 1 กันยายน 2565
คนพิการ ปลื้ม!! ขอบคุณ ลุงป้อม หนุนสถานประกอบการจ้างงาน ช่วยให้มีอาชีพ พึ่งตนเองได้
คนพิการ ปลื้ม!! ขอบคุณ ลุงป้อม หนุนสถานประกอบการจ้างงาน ช่วยให้มีอาชีพ พึ่งตนเองได้
วันที่1กันยายน2565นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีในโอกาสลงพื้นที่ตรวจราชการจังหวัดฉะเชิงเทราเพื่อตรวจติดตามการผลิตน้ำประปาเพื่อการอุปโภคและบริโภคเยี่ยมชมคลองนครเนื่องเขต(คลองท่าไข่)เปิดป้ายสำนักงานชมรมอาสาสมัครสาธารณสุข(อสม.)แห่งประเทศไทยประจำจังหวัดฉะเชิงเทราและเปิดการสัมมนาและปาฐกถาในหัวข้อ“แนวทางส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข”โดยมีนายไมตรีไตรศิลานันท์ผู้ว่าราชการจังหวัดฉะเชิงเทรากล่าวต้อนรับนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานและหัวหน้าส่วนราชการหน่วยงานในสังกัดกระทรวงแรงงานจังหวัดฉะเชิงเทราเข้าร่วมในครั้งนี้ด้วย
โอกาสนี้พล.อ.ประวิตรได้พบปะให้กำลังใจกับคนพิการจำนวน3รายที่ได้มอบของเพื่อขอบคุณพล.อ.ประวิตรที่ช่วยเหลือให้ได้รับสิทธิการส่งเสริมการจ้างงานคนพิการตามมาตรา35แห่งพ.ร.บ.ส่งเสริมและพัฒนาคุณภาพชีวิตคนพิการพ.ศ.2550และที่แก้ไขเพิ่มเติม(ฉบับที่2)พ.ศ.2556ประเภทการจัดจ้างเหมาบริการเป็นการจ้างคนพิการโดยตรงได้แก่นายกวินสุขพลายผู้พิการทางการมองเห็นปัจจุบันได้ทำงานเป็นพนักงานบริการแผนกผู้ป่วยนอกโรงพยาบาลบางคล้าน.ส.จำลองสีใสผู้พิการทางการเคลื่อนไหวได้ทำงานเป็นพนักงานบริการหน่วยจ่ายกลางโรงพยาบาลบางคล้าและนายกิตชัยกิตติคุณผู้พิการทางการเคลื่อนไหวได้ทำงานที่ธนาคารไทยพาณิชย์ให้บริการสนับสนุนหน่วยงานเครือข่ายเหยื่อเมาแล้วขับในมูลนิธิเมาไม่ขับจังหวัดฉะเชิงเทรารณรงค์ลดอุบัติเหตุตามชุมชนเป็นวิทยากรบรรยายตามหน่วยงานและตรวจเยี่ยมให้กำลังใจคนพิการทั้งนี้พล.อ.ประวิตรยังได้พบปะกับกลุ่มแรงงานนอกระบบและให้กำลังใจแกนนำอาสาสมัครแรงงานระดับตำบลของจังหวัดฉะเชิงเทราที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
นายสุชาติกล่าวต่อว่าท่านพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีได้ให้ความสำคัญกับการพัฒนาคุณภาพชีวิตกลุ่มเปราะบางโดยเฉพาะกลุ่มคนพิการโดยการส่งเสริมการมีงานทำเพื่อยกระดับคุณภาพชีวิตของคนพิการให้มีคุณภาพชีวิตที่ดีขึ้นลดความเหลื่อมล้ำและเสริมสร้างโอกาสให้คนพิการในประเทศไทยสามารถเข้าถึงสวัสดิการและบริการของรัฐสามารถประกอบอาชีพเลี้ยงตัวเองและครอบครัวได้อย่างมีศักดิ์ศรีและไม่ถูกเลือกปฏิบัติ
“กระทรวงแรงงานขอเป็นกำลังใจให้กับผู้พิการทุกคนและขอบคุณสถานประกอบการที่ให้ความร่วมมือกับภาครัฐในการส่งเสริมการจ้างงานคนพิการตามมาตรา35เพื่อให้สิทธิคนพิการได้มีงานทำมีโอกาสใช้ความสามารถในการประกอบอาชีพทำให้มีรายได้พึ่งพาตนเองได้ช่วยลดภาระของครอบครัวและสังคมซึ่งจะเป็นการผลักดันส่งเสริมให้คนพิการเป็นพลังสำคัญในการเสริมสร้างเศรษฐกิจของประเทศชาติสอดคล้องตามนโยบายรัฐบาลที่มุ่งขับเคลื่อนเศรษฐกิจฐานรากให้เกิดความเข้มแข็งโดยไม่ทิ้งใครไว้ข้างหลัง”นายสุชาติกล่าวตอนท้าย
+++++++++++++++++++
กองเผยแพร่และประชาสัมพันธ์
1กันยายน2565
วันศุกร์ที่ 9 กันยายน 2565
นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก เป็นประธานเปิดการสัมมนาวิชาการความปลอดภัยทางถนน
...
นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม เป็นประธานเปิดสัมมนาวิชาการความปลอดภัยทางถนน “The project on Capacity Improvement for Road Traffic Safety Institutions and Implementation in the Kingdom of Thailand” จัดโดย สำนักงานปลัดกระทรวงคมนาคม โดยศูนย์ปฏิบัติการความปลอดภัยคมนาคม ร่วมกับองค์การความร่วมมือระหว่างประเทศแห่งญี่ปุ่น (Japan International Cooperation Agency) หรือ JICA โดยมี ผู้บริหารกระทรวงคมนาคม คณะผู้เชี่ยวชาญ JICA ข้าราชการ เจ้าหน้าที่ และหน่วยงานในสังกัดเข้าร่วมสัมมนา ในวันที่ 9 กันยายน 2565 ณ ห้องราชดำเนิน โรงแรมรอยัลปริ๊นเซส หลานหลวง กรุงเทพมหานคร
นายชาครีย์ บำรุงวงศ์ กล่าวว่า ปัญหาอุบัติเหตุจราจรทางถนน นับเป็นปัญหาที่นำความสูญเสียมาสู่ประเทศไทยทั้งทางด้านสังคมและเศรษฐกิจ โดยในปี 2564 ประเทศไทยมีอัตราผู้เสียชีวิตจากอุบัติเหตุทางถนน ทั้งสิ้นประมาณ 16,957 คน หรือคิดเป็นจำนวนผู้เสียชีวิต 25.92 คนต่อประชากรแสนคน ซึ่งคิดเป็น 46 คนต่อวัน หรือประมาณชั่วโมงละ 2 คน ซึ่งสถิติดังกล่าวถือว่าเป็นสถิติที่สูงเมื่อเทียบกับหลาย ๆ ประเทศ กระทรวงคมนาคมตระหนักถึงความสูญเสียดังกล่าว และขอขอบคุณรัฐบาลญี่ปุ่นเป็นอย่างยิ่งที่ได้ช่วยสนับสนุนโครงการด้านความปลอดภัยทางถนน เพื่อลดจำนวนผู้เสียชีวิตให้น้อยลงที่สุดผ่านความช่วยเหลือจากโครงการของ JICA
สำหรับโครงการ “The Project on Capacity for Road Traffic Safety Institutions and Implementation in the Kingdom of Thailand” เป็นโครงการความช่วยเหลือของ JICA โดยผ่านความร่วมมือระหว่างกระทรวงคมนาคมและรัฐบาลญี่ปุ่น มีระยะเวลาในการดำเนินโครงการตั้งแต่เดือนตุลาคม 2563 - เดือนมิถุนายน 2567 โดยกำหนดขอบเขตของงานไว้ 4 ด้าน ดังนี้
1. การพัฒนาและปรับปรุงระบบการจัดการข้อมูลสารสนเทศอุบัติเหตุจราจรทางถนนใหม่ (New-TRAMS) เพื่อให้เกิดความถูกต้องน่าเชื่อถือ
2. การศึกษามาตรการด้านวิศวกรรมความปลอดภัยทางถนนผ่านการดำเนินกิจกรรมโครงการ นำร่องบนทางหลวง/มอเตอร์เวย์ และจัดทำคู่มือ “Best Practice for Road Safety Manual”
3. การศึกษาการดำเนินงานด้านความปลอดภัยทางท้องถนนสำหรับทางหลวงชนบท/ถนนท้องถิ่น ผ่านการดำเนินกิจกรรมโครงการนำร่อง
4. ศึกษาการบริหารจัดการเกี่ยวกับการออกใบอนุญาตขับขี่และการดำเนินงาน/การจัดการ ด้านความปลอดภัยสำหรับยานพาหนะเพื่อการพาณิชย์
ซึ่งขณะนี้โครงการได้ดำเนินงานมาแล้วระยะหนึ่ง และมีความก้าวหน้าไปพอสมควร สำหรับ การสัมมนาในวันนี้นับเป็นเวทีสำคัญในการบูรณาการความร่วมมือหน่วยงานภาคีเครือข่ายทุกภาคส่วน เพื่อขับเคลื่อนการป้องกันและแก้ไขปัญหาอุบัติเหตุทางถนนตามนโยบายของรัฐบาลและรัฐมนตรีว่าการกระทรวงคมนาคม โดยมีวัตถุประสงค์เพื่อระดมความคิดเห็นและข้อเสนอแนะจากหน่วยงานที่เกี่ยวข้องกับความปลอดภัยทางถนน และจะรวบรวมความคิดเห็นและข้อเสนอแนะของทุกภาคส่วนไปประกอบพิจารณา ในการกำหนดนโยบายและมาตรการด้านความปลอดภัยทางถนนของกระทรวงคมนาคม พร้อมทั้งผลักดันให้เกิดการดำเนินการอย่างเป็นรูปธรรมและครอบคลุมในทุกมิติต่อไป
วันศุกร์ที่ 30 กันยายน 2565
ผู้ช่วยทูตฝ่ายทหารอำลาและรับมอบนโยบายจากรัฐมนตรีว่าการกระทรวงกลาโหม
บ่ายวันนี้ (28 กันยายน 2565 เวลา 13.30 น.) พลเอก ประยุทธ์ จันทร์ โอชา รัฐมนตรีว่าการกระทรวงกลาโหม กรุณาให้คณะนายทหารที่จะเดินทางไปปฏิบัติหน้าที่ ผู้ช่วยทูตฝ่ายทหาร ผู้ช่วยทูตฝ่ายทหารเหล่าทัพ รองผู้ช่วยทูตฝ่ายทหาร และรองผู้ช่วยทูตฝ่ายทหารเหล่าทัพ
ณ ต่างประเทศ ตั้งแต่ 1 ตุลาคม 2565 จำนวน 23 นาย เข้าอำลา และรับนโยบาย ณ ห้องสุรศักดิ์มนตรี ในศาลาว่าการกลาโหม
โดยรัฐมนตรีช่วยว่าการกระทรวงกลาโหมได้กล่าวแสดงความยินดีกับผู้ที่ได้รับการคัดเลือก ให้ไปปฏิบัติหน้าที่ผู้แทนทหารของกองทัพไทยในต่างประเทศครั้งนี้ ภารกิจที่ได้รับมอบหมายมีความสำคัญอย่างยิ่งต่อประเทศชาติ และกองทัพไทย สำหรับผู้ที่ได้รับคัดเลือกจะเป็นผู้ประสานงานหลักที่สำคัญของการปฏิบัติตามแนวความคิดทางยุทธศาสตร์ด้านการป้องกันประเทศ ในการเสริมสร้างความสัมพันธ์และพัฒนาความร่วมมือด้านความมั่นคงระหว่างไทยและมิตรประเทศ ให้มีความมั่นคงอย่างยั่งยืนร่วมกัน ทั้งในระดับทวิภาคีและภูมิภาค ตลอดจนเป็นการผูกมิตรภาพให้แน่นแฟ้น
มีความไว้เนื้อเชื่อใจระหว่างกันบนพื้นฐานของเกียรติภูมิ และผลประโยชน์ของชาติ ส่งผลดีถึงการมีส่วนร่วมในเวทีระดับนานาชาติของประเทศ จึงขอให้ตระหนักถึงความสำคัญของภารกิจดังกล่าว โดยพึงระลึกอยู่เสมอว่าท่านเป็นผู้แทนของกระทรวงกลาโหม และขอให้ใช้ความรู้ความสามารถที่มีอย่างเต็มที่ ในการปฏิบัติหน้าที่อันทรงเกียรตินี้ รวมทั้งเก็บเกี่ยวประสบการณ์และความรู้ เพื่อนำกลับมาเป็นประโยชน์ต่อการปฏิบัติงานต่อไป
วันศุกร์ที่ 2 กันยายน 2565
พลเอก ประยุทธ์ จันทร์โอชา รัฐมนตรีว่าการกระทรวงกลาโหมลงพื้นที่อยุธยา
สั่งกำลังและเครื่องมือช่าง หนุนเสริมป้องเมืองเก่า รับมือมวลน้ำเจ้าพระยาเพิ่ม
วันนี้ (วันที่ 2 กันยายน 2565) เวลา 9.00 น. พลเอก ประยุทธ์ จันทร์โอชา รัฐมนตรีว่าการกระทรวงกลาโหม ได้ลงพื้นที่ จังหวัดพระนครศรีอยุธยา ติดตามสถานการณ์แม่น้ำเจ้าพระยา และการปฏิบัติงานของศูนย์บรรเทาสาธารณภัย กลาโหม และเหล่าทัพในพื้นที่ ซึ่งพลเอก คงชีพ ตันตระวาณิชย์ โฆษกกลาโหมได้กล่าวถึงการลงพื้นที่ ดังนี้
พลเอก ประยุทธ์ ฯ เดินทางไปยังวัดกษัตราธิราชวรวิหาร รับฟังสถานการณ์น้ำแม่น้ำเจ้าพระยาและอุทกภัยที่เกิดขึ้นในพื้นที่ รวมทั้งการเตรียมการป้องกันสถานที่สำคัญๆ ชุมชนและการรับมือกับปริมาณน้ำในแม่น้ำที่เพิ่มขึ้น ก่อนที่จะเดินทางต่อไปสังเกตการณ์สถานการณ์น้ำและการสนับสนุนของหน่วยทหารในพื้นที่พระเจดีย์ศรีสุริโยทัย และพื้นที่บริเวณพระตำหนักสิริยาลัย พร้อมทั้งตรวจเยี่ยมและให้กำลังใจการปฏิบัติงานของเจ้าหน้าที่ทหาร รวมทั้งหน่วยงานต่าง ๆ ในพื้นที่
ซึ่งในโอกาสนี้ พลเอก ประยุทธ์ ฯ ได้ขอบคุณกำลังทหาร รวมไปถึงครอบครัว จาก 9 กองพันทหาร ที่หนุนเสริมเข้าช่วยสนับสนุนป้องกันน้ำท่วม จังหวัดพระนครศรีอยุธยา รวมทั้งขอบคุณเจ้าหน้าที่และจิตอาสาจากทุกหน่วยงาน ที่สนับสนุนการปฏิบัติงานร่วมดูแลปกป้องสถานที่สำคัญทางประวัติศาสตร์และโบราณสถาน โดยเน้นย้ำ หัวใจการทำงาน คือ การทำหน้าที่ให้สำเร็จ มีความปลอดภัยและประชาชนมีความสุข
โดยได้สั่งการขอให้ประสานทำงานร่วมกับฝ่ายปกครองต่อเนื่องไปโดยใกล้ชิด ในการดูแลชุมชนและแก้ปัญหาความเดือดของประชาชน โดยให้ติดตามสถานการณ์น้ำ เฝ้าระวังแจ้งเตือน พร้อมทั้งเตรียมกำลังพลและเครื่องมือช่าง เข้าหนุนเสริมช่วยแก้ปัญหาวิกฤตในแต่ละพื้นที่ให้ทันกับสถานการณ์ โดยหากจำเป็น ต้องเตรียมพร้อมอพยพประชาชนไปยังพื้นที่ปลอดภัยที่จัดเตรียมไว้ เพื่อความปลอดภัยในชีวิตและลดความเสียหายที่เกิดขึ้น ทั้งนี้ขอให้คงกำลังหลักหมุนเวียนสนับสนุนแผนการปฏิบัติในพื้นที่เสี่ยงต่อเนื่องไป จนกว่าวิกฤตอุทกภัยจะคลี่คลาย
วันจันทร์ที่ 26 กันยายน 2565
ปลัดกระทรวงยุติธรรม ตรวจเยี่ยมสำนักงานยุติธรรมจังหวัดสกลนคร สำนักงานคุมประพฤติจังหวัดสกลนคร สำนักงานบังคับคดีจังหวัดสกลนคร และเรือนจำจังหวัดสกลนคร
ปลัดกระทรวงยุติธรรม ตรวจเยี่ยมสำนักงานยุติธรรมจังหวัดสกลนคร สำนักงานคุมประพฤติจังหวัดสกลนคร สำนักงานบังคับคดีจังหวัดสกลนคร และเรือนจำจังหวัดสกลนคร
ในวันจันทร์ที่ ๒๖ กันยายน ๒๕๖๕ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม ลงพื้นที่ตรวจเยี่ยมให้กำลังใจเจ้าหน้าที่สำนักงานยุติธรรมจังหวัดสกลนคร สำนักงานคุมประพฤติจังหวัดสกลนคร และสำนักงานบังคับคดีจังหวัดสกลนคร โดยมี นางสาวพัชรศรี ศรีเมือง ผู้ช่วยปลัดกระทรวงยุติธรรม นายอุทัย ชาญ ผู้อำนวยการสำนักงานยุติธรรมจังหวัดสกลนคร นางจิราภร เพิ่มพูล ผู้อำนวยการสำนักงานคุมประพฤติจังหวัดสกลนคร นางธมลพรรณ ชาบัว นิติกรชำนาญการ ผู้แทนผู้อำนวยการสำนักงานบังคับคดีจังหวัดสกลนคร และเจ้าหน้าที่ในสังกัดกระทรวงยุติธรรมในพื้นที่จังหวัดสกลนคร ให้การต้อนรับ ณ ศูนย์ราชการจังหวัดสกลนคร
นอกจากนี้ ปลัดกระทรวงยุติธรรม ได้ลงพื้นที่ตรวจเยี่ยมเรือนจำจังหวัดสกลนคร โดยมี นายอายุตม์ สินธพพันธุ์ อธิบดีกรมราชทัณฑ์ นายสิทธิ สุธีวงศ์ รองอธิบดีกรมราชทัณฑ์ นายจักร ลิ่มบุตร ผู้บัญชาการเรือนจำจังหวัดสกลนคร และเจ้าหน้าที่เรือนจำจังหวัดสกลนคร ให้การต้อนรับ ณ เรือนจำจังหวัดสกลนคร
วันพฤหัสบดีที่ 22 กันยายน 2565
รมว.สุชาติ ส่ง ‘ที่ปรึกษารัฐมนตรี’เปิดฝึกอบรมช่างติดตั้งโซล่าเซลล์ เดินไฟฟ้าในอาคาร เพิ่มศักยภาพ ต่อยอดอาชีพ ยกระดับรายได้
รมว.สุชาติ ส่ง ‘ที่ปรึกษารัฐมนตรี’เปิดฝึกอบรมช่างติดตั้งโซล่าเซลล์ เดินไฟฟ้าในอาคาร เพิ่มศักยภาพ ต่อยอดอาชีพ ยกระดับรายได้
วันที่22กันยายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานพิธีเปิดฝึกอบรมโครงการพัฒนาศักยภาพแรงงานนอกระบบเพื่อเพิ่มขีดความสามารถและฟื้นฟูเศรษฐกิจฐานรากหลักสูตรช่างติดตั้งระบบโซล่าเซลล์และหลักสูตรช่างเดินสายไฟฟ้าภายในอาคารซึ่งจัดขึ้นโดยสำนักงานพัฒนาฝีมือแรงงานเพชรบุรีโดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องSU 504ชั้น5อาคารนิวัติสโมสรมหาวิทยาลัยราชภัฏเพชรบุรีอ.เมืองจ.เพชรบุรี
นางธิวัลรัตน์กล่าวว่ากระทรวงแรงงานภายใต้การกำกับดูแลของพลเอกประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีและนายสุชาติชมกลิ่นรัฐมนตรีว่าการกระทรวงแรงงานให้ความสำคัญและมีความห่วงใยกลุ่มแรงงานนอกระบบผู้ถูกเลิกจ้างว่างงานผู้ได้รับผลกระทบทางอาชีพจากสถานการณ์โควิด-19จึงมีนโยบายให้หน่วยงานในสังกัดกระทรวงแรงงานดูแลให้การช่วยเหลือด้านการจัดหางานสร้างรายได้ด้านหลักประกันความมั่นคงในชีวิตด้านการคุ้มครองความปลอดภัยในการทำงานรวมทั้งด้านการพัฒนาศักยภาพในการประกอบอาชีพให้สามารถประกอบอาชีพที่เหมาะสมต่อความต้องการของชุมชนเพื่อต่อยอดอาชีพยกระดับรายได้ให้สูงขึ้นและขับเคลื่อนการเพิ่มขีดความสามารถและฟื้นฟูเศรษฐกิจฐานราก
+++++++++++++++++++
กองเผยแพร่และประชาสัมพันธ์
22กันยายน2565
วันพุธที่ 14 กันยายน 2565
​Cabinet approves Grant Agreement on Phuket Smart City Technical Assistant Package
​Cabinet approves Grant Agreement on Phuket Smart City Technical Assistant Package
September 13, 2022, Deputy Government Spokesperson Tipanan Sirichana disclosed that the cabinet, in its meeting today, approved in principle the Grant Agreement on Phuket Smart City Technical Assistant Package between Digital Economy Promotion Agency (DEPA) and US Trade and Development Agency (USTDA), as proposed by Ministry of Digital Economy and Society.
The Grant Agreement, which will take effect for 5 years, is aimed to: 1) promote academic and technical assistance for Phuket Smart City project, and assistance in the development of ICT infrastructure in Phuket province; 2) provide technical advices on smart city management, city data platform, development of command center, city infrastructure assessment, and application of digital technology in a tangible manner; and 3) provide advices on technical skill development, and training program development for concerned technical personnel.
The scope of cooperation includes: 1) collection of data related to Phuket Smart City development for analysis and technical assistance planning; 2) provision of detailed technical advices and operation plan, as well as options for the planning on infrastructure and urban development planning and designing of Phuket province, among others.
วันพฤหัสบดีที่ 22 กันยายน 2565
แนะประชาชนตรวจสอบการเตือนภัยมิจฉาชีพจากแหล่งข้อมูลทางการ เชื่อถือได้ก่อนแชร์ข้อความ  ด้านใบสั่งจราจรเช็คประวัติและความถูกต้องได้ทั้งเว็บไซต์ของ สตช. และแอปพลิเคชัน “ทางรัฐ”
แนะประชาชนตรวจสอบการเตือนภัยมิจฉาชีพจากแหล่งข้อมูลทางการ เชื่อถือได้ก่อนแชร์ข้อความ  ด้านใบสั่งจราจรเช็คประวัติและความถูกต้องได้ทั้งเว็บไซต์ของ สตช. และแอปพลิเคชัน “ทางรัฐ”
วันที่ 22 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่ปัจจุบันได้มีมิจฉาชีพได้หลอกลวงประชาชนผ่านช่องทางการสื่อสารต่าง ๆ ทั้งคอลเซ็นเตอร์ โซเชียลมีเดีย ซึ่งข้อมูลข่าวสารแจ้งเตือนจากหน่วยงานต่าง ๆ ได้ทำให้ประชาชนระมัดระวังตัวเองมากยิ่งขึ้น แต่ได้มีบางกรณีที่ประชาชนส่งข้อความแจ้งเตือนระหว่างกันเองและกลายเป็นข้อมูลเท็จจนสร้างความสับสนในหมู่ประชาชนได้
เช่นล่าสุด ได้มีการส่งต่อข้อความในโซเชียลมีเดียเกี่ยวกับเอกสารแจ้งค่าปรับของสำนักงานตำรวจแห่งชาติ (สตช.) โดยระบุว่า เอกสารแจ้งค่าปรับที่ไม่มีภาพรถขณะกระทำผิดประกอบมาด้วย เป็นเอกสารปลอมและเป็นการหลอกลวงจากแก๊งมิจฉาชีพที่เปลี่ยนรูปแบบไป อย่าสแกนชำระเงินเด็ดขาดเพราะจะถูกดูดเงินจากบัญชี กรณีนี้ ทาง สตช. ได้ชี้แจงแล้วว่าข้อความที่ส่งต่อดังกล่าวเป็นข้อความเท็จ ขอให้ประชาชนหยุดส่งต่อ เนื่องจากเอกสารแจ้งค่าปรับที่ไม่มีภาพประกอบนั้น เป็นเอกสารสำหรับการแจ้งเตือนครั้งที่ 2 หลังจากเตือนในเอกสารที่ส่งครั้งแรก (มีภาพประกอบ) แล้ว ผู้กระทำผิดไม่ดำเนินการชำระค่าปรับ
น.ส.ไตรศุลี กล่าวว่า ในส่วนของข้อมูลการแจ้งเตือนต่างๆ โดยเฉพาะในเรื่องที่สร้างผลกระทบ ขอให้ประชาชนยึดข้อมูลที่ออกจากหน่วยงานรัฐเป็นหลัก หรือหากพบข้อมูลที่ส่งต่อจากกลุ่มเพื่อน คนในครอบครัว หรือคนรู้จัก ขอให้มีการตรวจสอบจากแหล่งที่น่าเชื่อถือก่อนส่งต่อ เช่นกรณีของใบสั่งจราจรนี้สามารถตรวจสอบความถูกต้อง ประวัติ และรายละเอียดของใบสั่งจราจรทั้งหมดของตนเองได้จากช่องทางของ สตช. ทางเว็บไซต์ http://ptm.police.go.th
นอกจากนี้ ประชาชนยังสามารถตรวจสอบผ่านแอปพลิเคชัน “ทางรัฐ” ซึ่งเป็นแอปพลิเคชั่นที่รวบรวมบริการออนไลน์ของหน่วยงานรัฐไว้ในที่เดียว ล่าสุดได้เพิ่มบริการสำหรับการตรวจสอบใบสั่งจราจรออนไลน์ โดยจะแจ้งทั้งรายการใบสั่งจราจร ที่ค้างชำระและที่ชำระแล้ว รายละเอียดในใบสั่ง และสามารถชำระค่าใบสั่งจราจรผ่าน QR Code ได้ทันที โดยไม่ต้องไปเสียค่าปรับที่โรงพัก สาขาของธนาคาร หรือจุดรับชำระค่าปรับ
ประชาชนสามารถดาวน์โหลดแอปพลิเคชั่นทางรัฐ ได้จากทั้ง App Store สำหรับผู้ใช้เครื่องมือสื่อสารระบบ iOS และ Google Play Store สำหรับผู้ใช้ระบบ Android โดยค้นหาคำว่า “ทางรัฐ” หรือไปที่ https://czp.dga.or.th/cportal/sdk/landing/index.html
.............................
วันพุธที่ 7 กันยายน 2565
เริ่มแล้ว งานแข่งขันฝีมือแรงงานนานาชาติ ครั้งที่ 46 ส่งเยาวชนไทยลุยสนามแข่ง 5 ประเทศ
กระทรวงแรงงาน โดยกรมพัฒนาฝีมือแรงงาน ส่งตัวแทนเยาวชนไทยร่วมแข่งขันฝีมือแรงงานนานาชาติ ครั้งที่ 46 (WorldSkills Competition 2022 Special Edition) จำนวน 13 คน ใน 12 สาขา ลงสนามแข่ง 5 ประเทศ ประเดิมสนามแรกที่สมาพันธรัฐสวิส ในสาขาการออกเเบบโมเดล
วันพฤหัสบดีที่ 22 กันยายน 2565
รมว.สุชาติ ผุดไอเดีย GIG Worker อัพสกิล ผู้มีรายได้น้อย ปี 2566 กว่า 30,000 คน
กระทรวงแรงงาน โดยกรมพัฒนาฝีมือแรงงาน
ผุดไอเดียทำโครงการ GIG Worker ยกระดับทักษะแรงงานอิสระยุค 4.0 กลุ่มผู้มีบัตรสวัสดิการแห่งรัฐ ปี 66 จำนวน 30,000 คน
วันศุกร์ที่ 7 ตุลาคม 2565
ปลัดกระทรวงยุติธรรม สั่งการเร่งให้ความช่วยเหลือเยียวยาผู้บาดเจ็บและครอบครัวผู้เสียชีวิตหนองบัวลำภู ภายใต้นโยบาย รมว.ยุติธรรม “ยุติธรรมสร้างสุข ยุติธรรมเชิงรุก สร้างสุขให้ประชาชน
ปลัดกระทรวงยุติธรรม สั่งการเร่งให้ความช่วยเหลือเยียวยาผู้บาดเจ็บและครอบครัวผู้เสียชีวิตหนองบัวลำภู ภายใต้นโยบาย รมว.ยุติธรรม “ยุติธรรมสร้างสุข ยุติธรรมเชิงรุก สร้างสุขให้ประชาชน
ในวันศุกร์ที่ 7 ตุลาคม 2565 นางพงษ์สวาท กายอรุณสุทธิ์ ปลัดกระทรวงยุติธรรม สั่งการให้ความช่วยเหลือเยียวยาผู้บาดเจ็บและครอบครัวผู้เสียชีวิตจากกรณีอดีตตำรวจคลั่งก่อเหตุกราดยิงศูนย์เด็กเล็กที่จังหวัดหนองบัวลำภู ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จำเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 โดยเร่งด่วน เนื่องจากเป็นเหตุการณ์สะเทือนขวัญร้ายแรงในระดับประเทศและนานาประเทศต่างสนใจ ห่วงใยกับเหตุการณ์ดังกล่าวเป็นอย่างมากเพราะกระทำต่อเด็กอายุน้อยมาก จึงอนุมัติช่วยเหลือเยียวยาด้วยความรวดเร็วที่สุด
ทั้งนี้ ที่ประชุมคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ประจำจังหวัดหนองบัวภู เมื่อเวลา 09.30 น. โดยมี นายสุวิทย์ จันทร์หวร รองผู้ว่าราชการจังหวัดหนองบัวลำภู รักษาราชการแทนผู้ว่าราชการจังหวัดหนองบัวลำภูในฐานะประธานคณะอนุกรรมการฯ พร้อมด้วยคณะอนุกรรมการฯ และนางนงนุช กุมศัสตรา ยุติธรรมจังหวัดหนองบัวลำภู ในฐานะเลขานุการฯ ได้ประชุมพิจารณาให้ความช่วยเหลือ สรุปดังนี้
1. อนุมัติรายผู้เสียชีวิต จำนวน 36 ราย รายละ 110,000 บาท รวมเป็นเงิน 3,960,000 บาท (ไม่รวมรายก่อเหตุเพราะไม่อนุมัติให้ความช่วยเหลือ)
2. อนุมัติในหลักการให้ความช่วยเหลือผู้ได้บาดเจ็บ จำนวน 10 ราย แต่ทั้งนี้เนื่องจากอยู่ระหว่างการรักษาตัวอยู่ที่โรงพยาบาล หากรักษาเรียบร้อยแล้วจะคำนวณค่ารักษาพยาบาลตามที่จ่ายจริงตามที่กฎหมายกำหนด โดยสำนักงานยุติธรรมจังหวัดหนองบัวลำภูจะประสานหลักฐานต่าง ๆ เพื่อให้การช่วยเหลือต่อไป
วันจันทร์ที่ 19 กันยายน 2565
ครม. อนุมัติ (ร่าง) กฎกระทรวง คงคดีความผิด “เครื่องสำอาง – ยา – อาหาร” เป็นคดีพิเศษ พร้อมเพิ่มเติมอีก 3 ฉบับ
.....
ที่ประชุม ครม. (13 ก.ย. 65) อนุมัติหลักการร่างกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ พ.ศ. .... โดยให้ “คงคดี” ความผิดทางอาญาตามกฎหมายรวม 3 ฉบับ เป็นคดีพิเศษ ได้แก่
• คดีความผิดตามกฎหมายว่าด้วยเครื่องสำอาง
• คดีความผิดตามกฎหมายว่าด้วยยา
• คดีความผิดตามกฎหมายว่าด้วยอาหาร
.
สาเหตุที่ยังให้คงคดีความผิดเกี่ยวกับเครื่องสำอาง ยา และอาหาร เป็นคดีพิเศษนั้น เนื่องจากการกระทำความผิดดังกล่าว เป็นความผิดที่ส่งผลกระทบต่อชีวิตประชาชนในวงกว้าง ที่จะส่งผลต่อความมั่นคง ระบบเศรษฐกิจหรือการคลังของประเทศ
.
นอกจากนี้ ได้ “เพิ่มเติม” คดีความผิดทางอาญาตามกฎหมายอีก 3 ฉบับเป็นคดีพิเศษ ได้แก่
• คดีความผิดตามประมวลกฎหมายยาเสพติด ดำเนินการตามนโยบายของรัฐบาลที่มุ่งเน้นการปราบปรามยาเสพติด
• คดีความผิดตามกฎหมายว่าด้วยห้ามเรียกดอกเบี้ยเกินอัตรา เพราะปัญหาหนี้นอกระบบนำไปสู่อาชญากรรมประเภทอื่นได้
• คดีความผิดตามประมวลกฎหมายอาญาเกี่ยวกับสื่อลามกอนาจารเด็ก เพราะอาชญากรรมต่อเด็กรูปแบบใหม่นั้น มีแนวโน้มเพิ่มขึ้นและมีพฤติกรรมที่สลับซับซ้อนมากขึ้น จำเป็นต้องมีกฎหมายเพื่อปกป้องและป้องกันชีวิตเด็กโดยตรง
.
ทั้งนี้ ให้ “ยกเลิก” คดีความผิดทางอาญาตามกฎหมาย 2 ฉบับเป็นคดีพิเศษ คือ คดีความผิดตามกฎหมายว่าด้วยสุรา และคดีความผิดตามกฎหมายว่าด้วยยาสูบ
.
อ่านเพิ่มเติมคลิกhttps://www.thaigov.go.th/news/contents/details/59192
#ไทยคู่ฟ้า#ร่วมต้านโควิด19
-------------------
วันจันทร์ที่ 29 สิงหาคม 2565
ผู้บริหาร ก.อุตฯ เยี่ยมชมการดำเนินงานฟาร์มธุรกิจเกษตรคุณภาพ ณ.เปี่ยมสุขฟาร์ม จ.ชัยนาท
ผู้บริหาร ก.อุตฯ เยี่ยมชมการดำเนินงานฟาร์มธุรกิจเกษตรคุณภาพ ณ.เปี่ยมสุขฟาร์ม จ.ชัยนาท เชื่อมโยงการพัฒนาและยกระดับสินค้าเกษตรให้กลุ่มเกษตรกร กลุ่มวิสาหกิจชุมชนการเกษตรสู่ภาคอุตสาหกรรม
จังหวัดชัยนาท : วันนี้ (29 สิงหาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม นายทรงศักดิ์ ส่งเสริมอุดมชัย ผู้ช่วยเลขานุการรัฐมนตรีว่าการกระทรวงคมนาคม คณะเจ้าหน้าที่จากหน่วยงานกระทรวงอุตสาหกรรม หน่วยงานราชการ และหน่วยงานพันธมิตร ประกอบด้วย นายอนุสร ภู่พงศ์สกุล อุตสาหกรรมจังหวัดชัยนาท นางนาตยา สีทับทิม สำนักงานมาตรฐานผลิตภัณฑ์อุตสาหกรรม นายอรรถพล จีนมหันต์ ธนาคารพัฒนาวิสาหกิจขนาดกลางและขนาดย่อมแห่งประเทศไทย นายปกรณ์ เทพจร สำนักงานโยธาธิการและผังเมืองจังหวัดชัยนาท นายรัฐโรจน์ โรจน์ธนาดำรงค์ ปศุสัตว์อำเภอหันคา จังหวัดชัยนาท และนางสาวยุวภา ใจบุญ สถาบันอาหาร ร่วมเยี่ยมชมการดำเนินงานฟาร์มธุรกิจเกษตรคุณภาพ ณ เปี่ยมสุขฟาร์ม ตำบลวังไก่เถื่อน อำเภอหันคา จังหวัดชัยนาท เพื่อเชื่อมโยงการทำงานด้านการพัฒนาและยกระดับสินค้าเกษตรให้กับกลุ่มเกษตรกร กลุ่มวิสาหกิจชุมชนการเกษตร สู่ภาคอุตสาหกรรม
โดยมี นายณธัชพงศ์ รักศรี และนายธนเดช ไชยพัฒรัตนา ผู้บริหารเปี่ยมสุขฟาร์มให้การต้อนรับและร่วมหารือเรื่องการแปรรูปแมลงจิ้งหรีด(สะดิ้ง) และแมลงทหารเสือ (Back Soldier Fly) พัฒนาเป็นโปรตีนผง เพื่อเป็นวัตถุดิบขั้นกลางนำไปเป็นส่วนผสมของผลิตภัณฑ์สินค้าอาหารสำหรับมนุษย์และอาหารสัตว์ที่มีส่วนผสมของโปรตีนเพื่อสร้างมูลค่าเพิ่มในผลิตภัณฑ์อาหารต่อไป
ทั้งนี้การส่งเสริมและพัฒนาผู้ประกอบการในพื้นที่มีความสำคัญทั้งในด้านการผลิต มาตรฐานผลิตภัณฑ์ และการสร้างโอกาสในการแข่งขันเพื่อยกระดับสู่กรีนพรีเมี่ยมและก้าวสู่อุตสาหกรรม BCG ซึ่งเป็นนโยบายในการขับเคลื่อนอุตสาหกรรมเกษตรคุณภาพสู่ความยั่งยืนของกระทรวงอุตสาหกรรม
วันอังคารที่ 25 ตุลาคม 2565
ประชุมสภาบริหารของสหภาพสากลไปรษณีย์
ประชุมสภาบริหารของสหภาพสากลไปรษณีย์
25ตุลาคม2565 -ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นหัวหน้าผู้แทนประเทศไทยในการประชุมสภาบริหารของสหภาพสากลไปรษณีย์(Council of Administration: CA)ประจำปี2022ครั้งที่2 เพื่อเป็นการเอื้อประโยชน์ให้ประเทศไทยเข้าถึงและมีส่วนร่วมในการศึกษาข้อมูลข่าวสารความร่วมมือทางวิชาการและส่งเสริมบทบาทของประเทศไทยในเวทีโลกระหว่างวันที่24 - 28ตุลาคม2565ณกรุงเบิร์นสมาพันธรัฐสวิส
***********
วันจันทร์ที่ 17 ตุลาคม 2565
รัฐบาลตั้ง War room ช่วยเหลือเกษตรกรผู้เลี้ยงสัตว์ในพื้นที่น้ำท่วมทั่วประเทศ พร้อมหน่วยเคลื่อนที่เร็วสนับสนุน 24 ชม.
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม กำชับส่วนราชการเร่งช่วยเหลือผู้ประสบอุทกภัย รวมถึงเคลื่อนย้ายคน สิ่งของ และสัตว์เลี้ยงไปในที่ปลอดภัย เน้นย้ำให้ดูแลอย่างใกล้ชิดเพื่อบรรเทาความเดือดร้อนในเบื้องต้น
.
สำหรับการดูแลเกษตรกรผู้เลี้ยงสัตว์ กระทรวงเกษตรและสหกรณ์ สั่งการให้กรมปศุสัตว์ตั้ง War room ทั้งส่วนกลางและทุกจังหวัดติดตามสถานการณ์ เข้าช่วยเหลือเกษตรกรผู้เลี้ยงสัตว์ในพื้นที่น้ำท่วมได้ตลอดเวลา พร้อมจัดส่งเจ้าหน้าที่สัตวแพทย์และสัตวบาลเข้าดูแลรักษาสุขภาพสัตว์ป่วยทั่วประเทศ รวมถึงจัดหน่วยงานบริการเคลื่อนที่เร็วสนับสนุนตลอด 24 ชั่วโมง
.
สถานการณ์อุทกภัยในครั้งนี้เกิดความเสียหายต่อเกษตรกรผู้เลี้ยงสัตว์ในพื้นที่ 10 จังหวัด ได้แก่ ศรีสะเกษ ยโสธร นครราชสีมา สิงห์บุรี ร้อยเอ็ด สุรินทร์ อุบลราชธานี พิษณุโลก เชียงใหม่ และร้อยเอ็ด ซึ่งกรมปศุสัตว์ได้เข้าพื้นที่เพื่อให้การช่วยเหลือแล้ว
.
เกษตรกรผู้ประสบอุทกภัย ที่ต้องการรับการช่วยเหลือ สามารถติดต่อได้ที่ สำนักงานปศุสัตว์อำเภอ สำนักงานปศุสัตว์จังหวัด ศูนย์วิจัยและพัฒนาอาหารสัตว์ในพื้นที่ หรือติดต่อศูนย์อำนวยการป้องกันและแก้ไขปัญหาภัยพิบัติด้านปศุสัตว์ กรมปศุสัตว์ โทร. 0 2653 4444 ต่อ 3315 email : [emailprotected] หรือแจ้งข้อมูลในแอปพลิเคชั่น DLD 4.0 เพื่อให้ความช่วยเหลือได้ทันที
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 2 กันยายน 2565
"สายด่วนเลิกยาเสพติด" ปัญหายาเสพติดเป็นปัญหาสำคัญของชาติทุกคนควรร่วมมือกัน โทร 1567 สมัครใจเข้าบำบัด ไม่เสียประวัติ ไม่มีความผิด คืนคนดีสู่สังคม
"สายด่วนเลิกยาเสพติด" ปัญหายาเสพติดเป็นปัญหาสำคัญของชาติทุกคนควรร่วมมือกัน โทร 1567 สมัครใจเข้าบำบัด ไม่เสียประวัติ ไม่มีความผิด คืนคนดีสู่สังคม
"สายด่วนเลิกยาเสพติด" ปัญหายาเสพติดเป็นปัญหาสำคัญของชาติทุกคนควรร่วมมือกัน โทร 1567 สมัครใจเข้าบำบัด ไม่เสียประวัติ ไม่มีความผิด คืนคนดีสู่สังคม
วันจันทร์ที่ 3 ตุลาคม 2565
ปลัด สธ. มอบอำนาจ นพ.สสจ.ถ่ายโอน รพ.สต.ได้ทันทีเมื่อพร้อม กำชับสื่อสารประชาชนยังใช้สิทธิรักษาได้ตามเดิม
ปลัดกระทรวงสาธารณสุข มอบอำนาจให้นายแพทย์สาธารณสุขจังหวัด ลงนามถ่ายโอน รพ.สต.ได้ทันทีเมื่อมีความพร้อม คาดสัปดาห์นี้น่าจะลงนามกับ อบจ.ได้ 1-2 แห่ง พร้อมกำชับให้สื่อสารทำความเข้าใจประชาชน ย้ำยังใช้สิทธิรักษาได้ตามเดิม รวมถึง 30 บาทรักษาทุกที่
ปลัดกระทรวงสาธารณสุข มอบอำนาจให้นายแพทย์สาธารณสุขจังหวัด ลงนามถ่ายโอน รพ.สต.ได้ทันทีเมื่อมีความพร้อม คาดสัปดาห์นี้น่าจะลงนามกับ อบจ.ได้ 1-2 แห่ง พร้อมกำชับให้สื่อสารทำความเข้าใจประชาชน ย้ำยังใช้สิทธิรักษาได้ตามเดิม รวมถึง 30 บาทรักษาทุกที่ หากจำเป็นจะได้รับการส่งต่อตามปกติ
นพ.โอภาส การย์กวินพงศ์ ปลัดกระทรวงสาธารณสุข กล่าวว่า วันนี้ (3 ตุลาคม 2565) ในการประชุมมอบนโยบายการดำเนินงานกระทรวงสาธารณสุข ซึ่งมีนายแพทย์สาธารณสุขจังหวัดเข้าร่วมประชุมผ่านระบบวิดีโอคอนเฟอเรนซ์ด้วยนั้น ได้ย้ำเรื่องการถ่ายโอนสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตำบล (รพ.สต.) ไปยังองค์การบริหารส่วนจังหวัด (อบจ.) 49 แห่ง ว่าให้ยึดตามหลักการ คือ กระทรวงสาธารณสุขเห็นด้วยกับการกระจายอำนาจ ซึ่งในระยะยาวประชาชนจะได้รับบริการดียิ่งขึ้น, ประชาชนต้องไม่ได้รับผลกระทบจากการถ่ายโอน, บุคลากรสาธารณสุขทุกระดับ ทั้งข้าราชการ พนักงานกระทรวงและลูกจ้าง ต้องไม่ได้รับผลกระทบ ได้รับจ้างงานต่อเนื่อง และให้สำนักงานสาธารณสุขจังหวัดติดตามแก้ไขปัญหาที่อาจ
จะเกิดขึ้น ทั้งนี้ ได้มอบหมายให้ นพ.พงศ์เกษม ไข่มุกด์ รองปลัดกระทรวงสาธารณสุข และ นพ.ทวีศิลป์ วิษณุโยธิน รองปลัดกระทรวงสาธารณสุข ร่วมกันติดตามการดำเนินงานให้เป็นไปด้วยความเรียบร้อย
“ได้สั่งการนายแพทย์สาธารณสุขทั้ง 49 จังหวัดที่จะมีการถ่ายโอน ให้ตั้งศูนย์ปฏิบัติการติดตามแก้ไขปัญหา รวมทั้งสื่อสารทำความเข้าใจกับประชาชน ซึ่งขณะนี้กระทรวงสาธารณสุขมีความพร้อมที่จะถ่ายโอน แต่จะมีปัญหาในระดับปฏิบัติที่พบว่าอบจ.บางแห่งยังไม่พร้อม ได้กำชับให้นายแพทย์สาธารณสุขจังหวัดแก้ปัญหาร่วมกับ อบจ.โดยตรง เมื่อ อบจ.ใดมีความพร้อมตามเงื่อนไขที่คณะอนุกรรมการถ่ายโอนฯ กำหนด ให้นายแพทย์สาธารณสุขจังหวัดซึ่งได้รับมอบอำนาจจากปลัดกระทรวงแล้ว ลงนามถ่ายโอนกับ นายก อบจ.ได้ทันที เบื้องต้นในสัปดาห์นี้น่าจะมี อบจ. 1-2 แห่ง ที่มีความพร้อมถ่ายโอน” นพ.โอภาสกล่าว
นพ.โอภาสกล่าวต่อว่า นอกจากนี้ ยังกำชับนายแพทย์สาธารณสุขจังหวัดเรื่องการสื่อสารทำความเข้าใจกับประชาชนที่อาจกังวลเรื่องของการรับบริการ ว่ายังสามารถใช้สิทธิการรักษาได้ตามเดิม เนื่องจากเป็นหน่วยบริการปฐมภูมิที่ประชาชนได้รับสิทธิรักษาพยาบาล ส่งเสริมสุขภาพ ป้องกันโรค โดยไม่ต้องเสียค่าใช้จ่ายรวมถึงนโยบาย30 บาทรักษาทุกที่ยังใช้บริการที่ รพ.สต.ได้เช่นกัน ส่วนผู้ป่วยโรคเรื้อรัง เช่น เบาหวาน ความดันโลหิตสูง ที่เคยรับยาใน สอน.และ รพ.สต. ยังสามารถรับยาได้ต่อเนื่อง โดยโรงพยาบาลแม่ข่ายจะมีข้อตกลงการจัดบริการร่วมกับ รพ.สต. เช่น การออกหน่วยแพทย์เคลื่อนที่ หรือการสนับสนุนยา เวชภัณฑ์ ของผู้ป่วยกลุ่มนี้ในภายหลัง และหากผู้ป่วยของ สอน.หรือ รพ.สต.ที่ถ่ายโอนไป อบจ. จำเป็นต้องส่งตัวไปรักษาที่โรงพยาบาลขนาดใหญ่ ยังสามารถส่งตัวได้โดยค่าใช้จ่ายในการรักษาจะเป็นไปตามข้อตกลงที่ อบจ. ทำร่วมกับโรงพยาบาลแม่ข่าย
****************************************** 3 ตุลาคม 2565
วันศุกร์ที่ 7 ตุลาคม 2565
นายกฯ ลงพื้นที่ จ.หนองบัวลำภู บ่ายนี้ ติดตามสถานการณ์ เยี่ยมให้กำลังใจผู้บาดเจ็บ-ครอบครัวผู้เสียชีวิตจากเหตุการณ์โศกนาฏกรรม
.....
วันนี้ พล.อ. ประยุทธ์ จันทร์โอชา นายกรัฐมนตรี และ รมว.กห. จะลงพื้นที่ จ. หนองบัวลำภู เพื่อติดตามสถานการณ์ เยี่ยมให้กำลังใจผู้บาดเจ็บและครอบครัวผู้เสียชีวิต ณ อบต.อุทัยสวรรค์
.
โดยจะเป็นประธานประชุมสรุปสถานการณ์ร่วมกับหน่วยงานที่เกี่ยวข้อง ณ องค์การบริหารส่วนจังหวัดหนองบัวลำภู และตรวจเยี่ยมให้กำลังใจผู้ที่ได้รับบาดเจ็บจากเหตุการณ์โศกนาฏกรรมกราดยิง ณ โรงพยาบาลหนองบัวลำภู
.
อ่านเพิ่มเติม คลิกhttps://www.thaigov.go.th/news/contents/details/60160
#ไทยคู่ฟ้า#สื่อสารรัฐบาลไทย
-------------------
วันอังคารที่ 25 ตุลาคม 2565
ตั้งกองทุนอ้อยและน้ำตาลทราย เพื่อประโยชน์ของชาวไร่อ้อย โรงงาน และผู้บริโภค
วันอาทิตย์ที่ 23 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มความมั่นคงแก่เกษตรกรและอุตสาหกรรมอ้อยและน้ำตาลทราย
โดยเห็นชอบจัดตั้งกองทุนอ้อยและน้ำตาลทราย ตามร่าง พ.ร.บ.อ้อยและน้ำตาลทราย (ฉบับที่..) พ.ศ...
ซึ่งเป็นการแก้ไข พ.ร.บ.อ้อยและน้ำตาลทราย พ.ศ.2527 เพิ่มเติมวัตถุประสงค์ของกองทุน
เพื่อใช้ในการสนับสนุน ส่งเสริม ศึกษา วิจัย
และพัฒนาอุตสาหกรรมอ้อยและน้ำตาลทรายให้เป็นไปตามนโยบายของประเทศในด้านต่าง ๆ อย่างยั่งยืน
รักษาเสถียรภาพของอุตสาหกรรมเพื่อประโยชน์ของเกษตรกร โรงงาน และผู้บริโภค
ตลอดจนกระทำการอื่นที่จำเป็นเพื่อให้บรรลุวัตถุประสงค์ของกองทุนและเพื่อความมั่นคงทางเศรษฐกิจของไท
ย ทั้งนี้ การชดเชยราคาอ้อยแก่เกษตรกรจะดำเนินการอย่างสอดคล้องกับพันธกรณีภายใต้องค์การการค้าโลก
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 31 ตุลาคม 2565
ออมสิน ใจป้ำเปิดตัวเงินฝากดอกเบี้ยขั้นบันได สูงสุด 4.5% และ 10% ใน “มหกรรมการออม ปี 65”
ออมสิน ใจป้ำเปิดตัวเงินฝากดอกเบี้ยขั้นบันได สูงสุด 4.5% และ 10% ใน “มหกรรมการออม ปี 65” จัดเต็มเงื่อนไขจูงใจ ไม่เสียภาษี รัฐบาลเป็นประกัน พร้อมเปิดตัวเทรนเนอร์ส่วนตัว แอปพลิเคชั่น “โค้ชออม” ช่วยวางแผนออมเงิน
นายวิทัย รัตนากร ผู้อำนวยการธนาคารออมสิน เปิดเผยว่า กล่าวในงานแถลงข่าวการจัดงาน "มหกรรมการออม ประจำปี 2565" เนื่องในโอกาสวันออมแห่งชาติ 31 ตุลาคม 2565 ว่า ภารกิจหลักของธนาคารออมสินคือการส่งเสริมการออมของประชาชนซึ่งเป็นไปตามวัตถุประสงค์ของการก่อตั้งธนาคาร โดยดำเนินการผ่านผลิตภัณฑ์เงินฝาก และสลากออมสิน ที่จูงใจลูกค้าให้ออมโดยดอกเบี้ยที่ได้รับไม่ต้องเสียภาษี และมีความมั่นคงด้วยมีรัฐบาลเป็นประกันเต็มวงเงินฝาก แต่ด้วยปัจจุบันประเทศไทยได้เข้าสู่สภาพสังคมสูงวัยโดยสมบูรณ์ ธนาคารจึงได้ขยายบทบาทการส่งเสริมให้ประชาชนมีการออมเพื่อเป้าหมายต่าง ๆ ซึ่งรวมถึงการวางแผนเกษียณด้วย โดยในมหกรรมการออม ประจำปี 2565 ธนาคารได้ออกนวัตกรรมเงินฝากที่ผู้ฝากเงินจะได้รับสิทธิประโยชน์มากเป็นพิเศษ ถึง 2 ประเภท ได้แก่ เงินฝากเผื่อเรียกเพื่อการเกษียณ 7 ปี และ เงินฝากเผื่อเรียกพิเศษ 13 เดือน
เงินฝากเผื่อเรียกพิเศษเพื่อการเกษียณ 7 ปี เป็นเงินฝากระยะยาว รับฝาก 7 ปี สำหรับเก็บออมไว้ใช้ในยามเกษียณ รับฝากเฉพาะบุคคลธรรมดา เริ่มต้นฝากขั้นต่ำ 1,000 บาท สูงสุดไม่เกิน 100,000 บาท กำหนดอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกำหนด สูงสุด 10.00% ต่อปี ในปีที่ 7 คิดเป็นอัตราดอกเบี้ยเฉลี่ย 3.21% ต่อปี (ดอกเบี้ยไม่เสียภาษี) เทียบเท่าดอกเบี้ยเงินฝากประจำ 3.77% ต่อปี เปิดลงทะเบียนจองสิทธิ์รับฝากที่ เว็บไซต์ www.gsb.or.th หรือ Line Official : GSB Society ตั้งแต่วันที่ 31 ต.ค. เป็นต้นไป จนกว่าจะหมดวงเงิน
เงินฝากเผื่อเรียกพิเศษ 13 เดือน มีระยะเวลาฝาก 13 เดือน รับฝากบุคคลธรรมดา และนิติบุคคลทุกประเภท เปิดบัญชีขั้นต่ำ 10,000 บาท ไม่จำกัดวงเงินฝาก อีกทั้งยังให้ผลตอบแทนจูงใจด้วยอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกำหนด สูงสุด 4.50% กำหนดอัตราดอกเบี้ยเดือนที่ 1-6 = 0.75% ต่อปี เดือนที่ 7-12 = 1.00% ต่อปี และเดือนที่ 13 = 4.50% ต่อปี คิดเป็นอัตราดอกเบี้ยเฉลี่ย 1.15% ต่อปี (ผู้ฝากบุคคลธรรมดาดอกเบี้ยไม่เสียภาษี) ซึ่งเทียบเท่าดอกเบี้ยเงินฝากประจำ 1.35% ต่อปี เปิดรับฝากตั้งแต่บัดนี้เป็นต้นไป
นอกจากนี้ ธนาคารได้เปิดตัวบริการใหม่ แอปพลิเคชั่น “โค้ชออม” ซึ่งเป็นตัวช่วยวางแผนการออม ให้ผู้ใช้แอป สามารถทดลองคำนวณปริมาณเงินออมตามเป้าหมายต่าง ๆ ได้ด้วยตนเอง และยังสามารถปรับแผนการออมเมื่อผลลัพธ์การคำนวณพบว่าปริมาณเงินออมยังไม่เพียงพอ ด้วยเครื่องมือนี้ จะช่วยให้ผู้ใช้แอปได้เรียนรู้และทราบถึงสถานะการออมของตนเองอย่างง่าย ๆ และสามารถนำไปปรับใช้วางแผนการออม ทั้งที่เป็นเป้าหมายการออมระยะสั้น หรือการออมระยะยาว เพื่อให้มีเงินเพียงพอต่อคุณภาพชีวิตที่ดีหลังเกษียณ (Sufficient Retirement Saving) ทั้งนี้ ผู้ใช้งานสมาร์ทโฟน Android สามารถดาวน์โหลดและทดลองใช้แอปพลิเคชั่น “โค้ชออม” ได้แล้วที่ Google Play Store และ iOS ภายในเดือนธันวาคม 2565 นี้.
วันอังคารที่ 1 พฤศจิกายน 2565
ดีอีเอส หารือบริษัทเฟิร์สบิท ร่วมพัฒนานโยบาย Smart City-5G- IoT
ดีอีเอส หารือบริษัทเฟิร์สบิท ร่วมพัฒนานโยบาย Smart City-5G- IoT
วันนี้(1พฤศจิกายน2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมหารือกับคณะผู้แทนจากบริษัทเฟิร์สบิทอินโฟร์เทกค์จำกัดเพื่อแลกเปลี่ยนข้อมูลองค์ความรู้เกี่ยวกับการพัฒนานโยบายSmart City 5GและloTรวมถึงอุปสรรคในการพัฒนาระบบ3G, 4G, 5G, iotและSmart City ณห้องประชุมMDES1ชั้น9กระทรวงดิจิทัลเพื่อเศรษฐกิจและสังคม
***************
วันจันทร์ที่ 3 ตุลาคม 2565
ครม. ไฟเขียวให้ไทยเสนอตัวเป็นเจ้าภาพ “ซีเกมส์ ครั้งที่ 33 - อาเซียนพาราเกมส์” ในปี 68 วงเงิน 2,055 ลบ.
.....
ที่ประชุม ครม. (27 ก.ย. 65) เห็นชอบให้ประเทศไทย “เสนอตัวเป็นเจ้าภาพ” จัดการแข่งขันกีฬาซีเกมส์ ครั้งที่ 33 และกีฬาอาเซียนพาราเกมส์ ในปี 68 พร้อมงบประมาณค่าใช้จ่าย จำนวน 2,055 ล้านบาท
.
การเสนอตัวเป็นเจ้าภาพจัดการแข่งขันกีฬาซีเกมส์ครั้งนี้ เนื่องจาก “ถึงรอบ” ที่ประเทศไทยจะต้องเสนอตัวเป็นเจ้าภาพ และยังไม่มีประเทศใดเสนอตัวเป็นเจ้าภาพ ครั้งล่าสุดที่ไทยเป็นเจ้าภาพจัดการแข่งขันซีเกมส์ ก็คือ ซีเกมส์ ครั้งที่ 24 ในปี 50 ที่ จ.นครราชสีมา
.
โดยมีจังหวัดเป้าหมายที่จะร่วมกันเป็นเจ้าภาพ ประกอบด้วย
• จ.เชียงใหม่ : สนามกีฬาสมโภชเชียงใหม่ 700 ปี
• จ.ชลบุรี : ศูนย์กีฬาภาคตะวันออก บางละมุง
• จ.นครราชสีมา : สนามกีฬาเฉลิมพระเกียรติ 80 พรรษา
• จ.ภูเก็ต และสงขลา : สนามกีฬาสุระกุล และสนามกีฬาติณสูลานนท์
• กรุงเทพมหานคร : สนามราชมังคลากีฬาสถาน สนามศุภชลาศัย
.
นอกจากนี้ ยังได้เสนอเพิ่มกลุ่มจังหวัดเป้าหมายอีก 1 พื้นที่ คือ กลุ่มจังหวัดอันดามัน ประกอบด้วย กระบี่ ตรัง พังงา ภูเก็ต ระนองและสตูล
.
หากประเทศไทยได้รับเลือกเป็นเจ้าภาพจัดการแข่งขันกีฬาดังกล่าว จะช่วยสร้างความเชื่อมั่นให้กับนักท่องเที่ยวและนักลงทุนต่างชาติ ทำให้มีเม็ดเงินหมุนเวียนในระบบเศรษฐกิจของประเทศเพิ่มขึ้น
#ไทยคู่ฟ้า#ร่วมต้านโควิด19
-------------------
วันเสาร์ที่ 3 กันยายน 2565
รัฐมนตรีว่าการกระทรวงกลาโหม สั่งการกองทัพ เร่งเสริมกำลังเข้าช่วย
แก้ปัญหาน้ำท่วมฉับพลันพื้นที่ จว.ภูเก็ต
โฆษก กห. เปิดเผยว่า พล.อ.ประยุทธ์ จันทร์โอชา รมว.กห. ได้สั่งการให้ กองทัพบก ประสานกับ กองทัพเรือ เสริมกำลังเข้าไปสนับสนุนช่วยเหลือประชาชนในพื้นที่ จว.ภูเก็ต ที่ประสบอุทกภัยจากมรสุมและฝนตกหนักต่อเนื่อง เกิดน้ำท่วมฉับพลันในบางพื้นที่ โดยให้สนับสนุนฝ่ายปกครองในพื้นที่ นำกำลังพล เครื่องสูบน้ำและเครื่องมือช่าง เสริมเข้าช่วยเปิดทางน้ำและระบายน้ำออกจากพื้นที่ โดยเฉพาะ พื้นที่สนามบินและสถานที่สำคัญๆที่มีน้ำสะสมเอ่อท่วม
โดยให้กระจายกำลังเข้าช่วยเหลือประชาชนขนย้ายสิ่งของขึ้นที่สูง แจ้งเตือนการเคลื่อนย้ายยานพาหนะและสิ่งของมีค่าออกจากพื้นที่เสี่ยง การมอบสิ่งของบรรเทาทุกข์ และการซ่อมแซมถนนที่ถูกตัดขาดและสะพานที่ชำรุดเสียหาย เพื่อให้ประชาชนสามารถสัญจรได้ตามปกติ ทั้งนี้ขอให้คงติดตามเฝ้าระวังสถานการณ์น้ำและสภาพอากาศต่อเนื่องกันไป เพื่อแจ้งเตือนประชาชนและเตรียมความพร้อมเข้าช่วยเหลือทันที
วันศุกร์ที่ 7 ตุลาคม 2565
MDES ออกโรง เตือนภัย! ระวังมิจฉาชีพหากินบนความเศร้าโศก เปิดรับบริจาคทำบุญญาติผู้เสียชีวิตเหตุการณ์หนองบัวลำภู
MDES ออกโรง เตือนภัย! ระวังมิจฉาชีพหากินบนความเศร้าโศก เปิดรับบริจาคทำบุญญาติผู้เสียชีวิตเหตุการณ์หนองบัวลำภู
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าจากกรณีเหตุการณ์คนร้ายกราดยิงภายในศูนย์เด็กเล็กที่จังหวัดหนองบัวลำภูจนทำให้มีผู้เสียชีวิตหลายรายได้สร้างความสะเทือนใจเป็นอย่างมากโดยเฉพาะครอบครัวของเหยื่อผู้เคราะห์ร้ายผ่านสื่อสังคมออนไลน์จึงขอให้ระวังผู้ไม่หวังดีแอบอ้างใช้โอกาสเปิดรับบริจาคทำบุญครอบครัวผู้เสียชีวิตผ่านบัญชีธนาคารจึงขอแจ้งเตือนพี่น้องประชาชนตรวจสอบแหล่งที่มาของผู้รับบริจาคก่อนโอนเงินให้ความช่วยเหลือใดๆเนื่องจากขณะนี้มีมิจฉาชีพใช้โอกาสนี้ในการหลอกลวงประชาชนทั้งนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม ได้สั่งการให้เจ้าหน้าที่เฝ้าระวังผ่านช่องทางต่างๆเช่นFacebook /YouTube /IG และประสานงานกับเจ้าหน้าที่ตำรวจในการดำเนินการตามกฎหมายต่อผู้กระทำความผิดต่อไป
สำหรับการเผยแพร่แชร์ภาพที่ไม่เหมาะสมกระทรวงดิจิทัลเพื่อเศรษฐกิจและสังคมได้เล็งเห็นถึงความสำคัญของการสูญเสียที่เกิดขึ้นดังกล่าวและได้มีการประสานผู้ให้บริการโซเชียลมีเดียอย่างใกล้ชิดตั้งแต่ช่วงเวลาที่เกิดเหตุเพื่อมิให้มีการเผยแพร่ภาพที่ทำให้สังคมเกิดความสะเทือนใจหรือเป็นการทำร้ายจิตใจของญาติของผู้เสียชีวิตโดยเนื้อหาที่ไม่เหมาะสมดังกล่าวได้ทยอยถูกลบถูกถอดหรือจำกัดการมองเห็นลงบนโซเชียลมีเดียแล้วอย่างไรก็ตามหากมีผู้ไม่หวังดีมีความพยายามเผยแพร่ภาพที่ไม่เหมาะสมจะถูกดำเนินการตามขั้นตอนตามกฎหมายอย่างเด็ดขาด
***************
วันพฤหัสบดีที่ 27 ตุลาคม 2565
รองโฆษกรัฐบาลย้ำ มาตรการลดอัตราเงินสมทบประกันสังคมงวดเดือนตุลาคม-ธันวาคม บังคับใช้แล้ว ช่วยเพิ่มสภาพคล่องนายจ้างผู้ประกอบการ ช่วยลดภาระค่าใช้จ่ายลูกจ้างผู้ประกันตนม.33 และม.39
รองโฆษกรัฐบาลย้ำ มาตรการลดอัตราเงินสมทบประกันสังคมงวดเดือนตุลาคม-ธันวาคม บังคับใช้แล้ว ช่วยเพิ่มสภาพคล่องนายจ้างผู้ประกอบการ ช่วยลดภาระค่าใช้จ่ายลูกจ้างผู้ประกันตนม.33 และม.39 แต่สิทธิประโยชน์เหมือนเดิม
วันที่ 27 ตุลาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ขณะนี้มาตรการลดอัตราเงินสมทบประกันสังคมงวดเดือนตุลาคม-ธันวาคม 2565 มีผลบังคับใช้แล้ว ตามที่มีมติคณะรัฐมนตรีเห็นชอบเมื่อวันที่ 20 กันยายน 2565 เพื่อช่วยบรรเทาภาระค่าใช้จ่ายชองลูกจ้างผู้ประกันตน และเพิ่มสภาพคล่องให้กับนายจ้างผู้ประกอบการจากสถานการณ์การปรับขึ้นค่าแรงขั้นต่ำและภาวะค่าครองชีพที่สูงขึ้นเนื่องจากผลกระทบจากสถานการณืวิกฤติโลก ตามที่กระทรวงแรงงานเสนอ
น.ส.ทิพานัน กล่าวว่า การปรับลดอัตราเงินสมทบจะเริ่มตั้งแต่งวดเดือนตุลาคม - ธันวาคม 2565 โดยให้จัดเก็บเงินสมทบฝ่ายนายจ้างและลูกจ้างผู้ประกันตนตามมาตรา 33 เหลือร้อยละ 3 ของค่าจ้าง (จากเดิมร้อยละ 5) ทำให้อัตราเงินสมทบที่นายจ้างและลูกจ้างจ่ายอยู่ในระหว่าง 49.50-450 บาทต่อเดือน (จากเดิม 83-750 บาทต่อเดือน) และสำหรับผู้ประกันตนตามมาตรา 39 ปรับลดอัตราเงินสมทบเหลือร้อยละ 3 ของค่าจ้าง (จากเดิมร้อยละ 5 เช่นกัน) ทำให้จากเดิมที่ชำระเงินสมทบเดือนละ 432 บาท เหลือเดือนละ 240 บาท และแม้จะมีการปรับลดอัตราเงินสมทบแต่ผู้ประกันตนยังคงได้รับสิทธิประโยชน์เหมือนเดิม
“รัฐบาล โดย พล.อ.ประยุทธ์ จันทร์โอชา นายกรัฐมนตรี มุ่งมั่นที่ทำทุกวิถีทางให้พี่น้องประชาชนอยู่ดีกินดีและยกระดับคุณภาพชีวิตจากการปรับขึ้นค่าแรงขั้นต่ำ และยังมีมาตรการช่วยประคับประคองและผลักดันให้นายจ้างผู้ประกอบการสามารถปรับตัวอยู่ได้ นอกจากนี้ยังมีมาตรการช่วยเหลือนายจ้าง-ลูกจ้างในช่วงวิกฤตจากสถานการณ์โควิด-19 ตั้งแต่ปี 2563 โดยได้มีการปรับลดอัตราเงินสมทบรวมกันทั้งหมด 21 เดือนเพื่อช่วยเหลือแบ่งเบาภาระของนายจ้างและลูกจ้าง และในขณะนี้รัฐบาลกำลังดำเนินมาตรการต่างๆ เพื่อขับเคลื่อนเศรษฐกิจที่กำลังฟื้นตัวอย่างต่อเนื่องให้กลับเข้าสู่สภาวะปกติเหมือนก่อนสถานการณ์การแพร่ระบาดของเชื้อไวรัสโควิด-19 โดยเร็ว” น.ส.ทิพานัน กล่าว